বিসর্জনের শোভাযাত্রায় সাংসদ-বিধায়কের নাচ » CALCUTTA NEWS
Home রাজ্য বিসর্জনের শোভাযাত্রায় সাংসদ-বিধায়কের নাচ
দশমীতে প্রতিমা বিসর্জনের পালা চলছে দিকে দিকে। দেবীবরণ শেষে সিঁদুর খেলার পালা, এরপর শোভাযাত্রা করে প্রতিমা বিসর্জন। আর এই বিসর্জনের শোভাযাত্রায় ঢাকের তালে কোমর দোলাতে কার না ইচ্ছা করে। না চাইলেও কখন যেন ঢাকের তালে নেচে ওঠে শরীর। মঙ্গলবার শ্রীরামপুরের ৫ ও ৬-এর পল্লিগোষ্ঠী ও ব্যবসায়ী সমিতির পুজোর বিসর্জনের শোভাযাত্রায় সাংসদ ও বিধায়ক একসাথে নাচলেন। শ্রীরামপুরের সাংসদ কল্যাণ বন্দ্যোপাধ্যায় ও এলাকার বিধায়ক প্রবীর ঘোষাল ঢাকের বাদ্যিতে নিজেদের ধরে রাখতে পারলেন না। রীতিমতো দুজন কোমর দুলিয়ে নাচলেন, তারিয়ে তারিয়ে উপভোগ করলেন এলাকাবাসী। এমনকি পথচলতি মানুষও থমকে গেলেন সাংসদ-বিধায়কের প্রাণখোলা নাচ দেখতে। এরপর একে-অপরকে আলিঙ্গনও করেন দুজনে। দুজনেই জানিয়েছেন, এটা বাঙালির রীতি, এটা আজীবন থাকবে বাঙালির মনেপ্রাণে।
mp mla dance
ট্রাফিক আইন মেনেই সিগনালে দাঁড়িয়ে গরু!
ময়নাপুরের মা দুর্গা